CELEX: 32014D0438
Language: et
Date: 2014-07-08 00:00:00
Title: Nõukogu otsus 2014/438/ÜVJP, 8. juuli 2014 , millega muudetakse ja pikendatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja volitusi

9.7.2014   
            
            
               ET
            
            
               Euroopa Liidu Teataja
            
            
               L 200/11
            
         NÕUKOGU OTSUS 2014/438/ÜVJP,
   8. juuli 2014,
   millega muudetakse ja pikendatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja volitusi
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2 ja artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 25. augustil 2011 vastu otsuse 2011/518/ÜVJP, (1) millega nimetati Philippe LEFORT Euroopa Liidu eriesindajaks („ELi eriesindaja”) Lõuna-Kaukaasias ja Gruusia kriisi jaoks.
            
         
               (2)
            
            
               Nõukogu võttis 2. juulil 2013 vastu otsuse 2013/353/ÜVJP, (2) millega pikendatakse ELi eriesindaja volitusi kuni 30. juunini 2014.
            
         
               (3)
            
            
               Nõukogu võttis 20. jaanuaril 2014 vastu otsuse 2014/22/ÜVJP, (3) millega nähakse ELi eriesindajale ajavahemikuks 1. jaanuarist 2014 kuni 30. juunini 2014 ette lähtesumma 1 040 000 eurot.
            
         
               (4)
            
            
               Pärast Philippe LEFORTi tagasiastumist 31. jaanuaril 2014 tuleks Herbert SALBER nimetada uueks ELi eriesindajaks Lõuna-Kaukaasiasse ja Gruusia kriisi jaoks kuni 28. veebruarini 2015.
            
         
               (5)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2013/353/ÜVJP muudetakse järgmiselt:
   
               1)
            
            
               artiklile 1 lisatakse järgmine lõik:
               „Herbert SALBER nimetatakse kuni 28. veebruarini 2015 ELi eriesindajaks Lõuna-Kaukaasias ja Gruusia kriisi jaoks. Nõukogu võib otsustada ELi eriesindaja volituste kehtivuse varem lõpetada, võttes aluseks poliitika- ja julgeolekukomitee hinnangu ning kõrge esindaja ettepaneku.”;
            
         
               2)
            
            
               artikli 5 lõige 1 asendatakse järgmisega:
               „1.   ELi eriesindaja volituste täitmisega seotud kulude katmiseks ajavahemikul 1. juulist 2013 kuni 31. detsembrini 2013 ette nähtud lähtesumma on 1 050 000 eurot.
               ELi eriesindaja volituste täitmisega seotud kulude katmiseks ajavahemikul 1. jaanuarist 2014 kuni 30. juunini 2014 ette nähtud lähtesumma on 1 050 000 eurot.
               ELi eriesindaja volituste täitmisega seotud kulude katmiseks ajavahemikul 1. juulist 2014 kuni 28. veebruarini 2015 ette nähtud lähtesumma on 1 380 000 eurot.”;
            
         
               3)
            
            
               artikli 14 lõige 1 asendatakse järgmisega:
               „1.   Käesoleva otsuse rakendamine ja selle sidusus teiste liidu meetmetega kõnealuses piirkonnas vaadatakse korrapäraselt läbi. ELi eriesindaja esitab hiljemalt 2014. aasta novembri lõpuks nõukogule, kõrgele esindajale ja komisjonile täieliku aruande volituste täitmise kohta”.
            
         Artikkel 2
   Jõustumine
   Käesolev otsus jõustub selle vastuvõtmise kuupäeval.
   Seda kohaldatakse alates 1. juulist 2014.
   
      Brüssel, 8. juuli 2014
      
         
            Nõukogu nimel
         
         
            eesistuja
         
         P. C. PADOAN
      
   
   
      (1)  Nõukogu 25. augusti 2011. aasta otsus 2011/518/ÜVJP, millega nimetatakse ametisse Euroopa Liidu eriesindaja Lõuna-Kaukaasias ja Gruusia kriisi jaoks (ELT L 221, 27.8.2011, lk 5).
   
      (2)  Nõukogu 2. juuli 2013. aasta otsus 2013/353/ÜVJP, millega muudetakse ja pikendatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja volitusi (ELT L 185, 4.7.2013, lk 9).
   
      (3)  Nõukogu 20. jaanuari 2014. aasta otsus 2014/22/ÜVJP, millega muudetakse otsust 2013/353/ÜVJP, millega muudetakse ja pikendatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja volitusi (ELT L 16, 21.1.2014, lk 30).